wickkiey/tamil-wikipedia-chunked huggingface dataset:
# எச். எஸ். பி. சி இளம் தொழில் முனைவாளர் விருது

## பிரேரணைகள்

அவர்கள் பின்வரும் துறையொன்றில் தமது தொழிற் பிரேரணைகளைச் சமர்ப்பிக்கலாம்.  
- ஆடையலங்கார வடிவமைப்பு, கட்டடக்கலை, கைப்பணிக் கலைகள்
- சுற்றுலாவும் அதனுடன் தொடர்புடைய துறைகளும்
- தகவல் தொழில்நுட்பம் மற்றும் தொலைத்தொடர்பு
- மருத்துவம், மருந்து உற்பத்தி. உயிரியல் தொழில்நுட்பம்
- பொறியியல்
- விவசாயம்
- மீள்பாவனைக்குரிய சக்தி வளங்கள் மற்றும் நிலைபெறுதகு கைத்தொழில்கள்
- மேற்குறிப்பிட்டவை தவிர்ந்த வேறு துறைகள்
# எச். எஸ். பி. சி இளம் தொழில் முனைவாளர் விருது

## பரிசீலனை

ஒவ்வொரு துறையிலும் போட்டியாளர்களினால் சமர்ப்பிக்கப்படும் தொழிற் திட்டங்கள் யாவும் பிரபல தொழில் அதிபர்கள் மற்றும் கைத்தொழில் நிபுணர்கள் உள்ளடங்கிய தகுதி வாய்ந்த நடுவர்கள் குழுவொன்றினால் பரிசீலனை செய்யப்படும். தரப்படுத்தலுக்கான நிபந்தனைகள் நிர்ணயிக்கப்பட்டுள்ளன.
# எச். எஸ். பி. சி இளம் தொழில் முனைவாளர் விருது

## பரிசு

ஒவ்வொரு துறையிலும் வெற்றியீட்டுபவருக்கு அல்லது வெற்றியீட்டும் அணிக்கு தொழில் முயற்சியை ஆரம்பிப்பதற்கான அடிப்படை மூலதனமாக ரூ. 100,000 வழங்கப்படும். அத்துடன், வெற்றியீட்டுபவர்கள் ஆறு மாதகாலத்திற்கு தொழில் நிபுணர்களின் வழிகாட்டுதலையும் ஆலோசனைகளையும் பெறுவார்கள்.
-
# பைசல் ஹொசைன்

**பைசல் ஹொசைன்** (Faisal Hossain, பிறப்பு: அக்டோபர் 26 1978), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை 2004 இல் பிரதிநிதித்துவப் படுத்தியுள்ளார்.
# தரனாத் பஸநாயக்க

**தரனாத் பஸநாயக்க** (*THARANATH BASNAYAKA,* பிறப்பு: அக்டோபர் 31 1980 ), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணியின் சார்பில் குருநாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர்.
# தரனாத் பஸநாயக்க

## வாழ்க்கைக் குறிப்பு

நிதஹஸ, எஹடுவௌயில் வசிக்கும் இவர் பௌத்த மதத்தைச் சேர்ந்தவர்.  
- தரனாத் பஸநாயக்க
# அபியுக்தன் (சிற்றிதழ்)

**அபியுக்தன்** இலங்கை, கொழும்பு, கல்கிசையிலிருந்து 1975ம் ஆண்டில் வெளிவந்த ஓர் மாத இதழாகும்.
# அபியுக்தன் (சிற்றிதழ்)

## ஆசிரியர்

- எச். எம். முகைதீன்
இலங்கையில் 20ம் நூற்றாண்டில் வாழ்ந்த குறிப்பிடத்தக்கதோர் முற்போக்கு இசுலாமிய எழுத்தாளரும், ஊடகவியலாளருமாவார்.
# அபியுக்தன் (சிற்றிதழ்)

## அபியுக்தன் தினகரன் பத்தியில்

இவர் 1970களின் ஆரம்பத்தில் தினகரன் தேசிய பத்திரிகையில் உதவியாசிரியராக பணியாற்றியுள்ளார். அக்காலகட்டத்தில் அபியுக்தன் எனும் 'பத்தி'யை இவர் நடத்திவந்தார். பல்சுவை அம்சங்களைக் கொண்டு வாசகர்களின் அபிமானம் பெற்ற ஒரு 'பத்தி'யாக இது விளங்கியது. தினகரனிலிருந்து விலகிய பின்பு இதே பெயரில் இவர் தனி மாத இதழ் நடத்தியமை குறிப்பிடத்தக்கது. இலங்கையில் பல இன்று புகழ்பெற்று விளங்கும் பல இசுலாமிய எழுத்தாளர்களுக்கு ஆரம்ப களம் அமைத்துக் கொடுத்த ஒரு பத்தியாக இது காணப்படுகின்றது.
# அபியுக்தன் (சிற்றிதழ்)

## உள்ளடக்கம்

அபியுக்தனில் துணுக்குச் செய்திகள், நகைச் சுவைச் செய்திகள், மினிக் கவிதை போன்ற பல்சுவை அம்சங்கள் இடம்பெற்றிருந்தன.
# அபியுக்தன் (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
- 19ம் நூற்றாண்டின் இதழியல் - புன்னியாமீன் (அல்ஹிலால் இதழ் 8, 1982)
# இர. வாசுதேவன்

**இரத்தினசாமி வாசுதேவன்** அல்லது **முனைவர் இர. வாசுதேவன்** என்பவர் தமிழ்நாட்டில் நன்கறியப்பட்ட தமிழ் மருத்துவ இலக்கிய ஆய்வாளரும், எழுத்தாளரும் கவிஞரும் ஆவார். இவரது ஆய்வு தமிழில் மருத்துவ இலக்கியங்கள் ஆகும். பண்டைய தமிழ் மருத்துவம் தொடர்பான பல்வேறு ஆய்வுகளையும் இவர் செய்து வருகிறார்.
# இர. வாசுதேவன்

## வாழ்க்கைக் குறிப்பு

இவர் தமிழ்நாடு, கடலூர் மாவட்டம், காட்டுமன்னார் கோயில் வட்டம், கஞ்சங்கொல்லை, **கொண்டாயிருப்பு** எனும் சிற்றூரில் பிறந்தார். இவரது தந்தையாரின் பெயர் வே. இரத்தினசாமி. தாயாரின் பெயர் சின்னப்பெண். பாடசாலைக் கல்வியை கிராமத்தில் 8ம் வகுப்பு வரை கற்றிருந்தார். 1967ல் சென்னைக்கு சென்றார். அங்கே கவிதை எழுதும் ஆற்றலை வளர்த்துக்கொண்டார். அத்துடன் தன்னால் விடுபட்ட பாடசாலைக் கல்வியை பொது நூலகங்களில் கற்றார். தமிழ் இலக்கியங்களில் நாட்டம் கொண்டார். இருபத்தொன்பாவது வயதில் இந்திய ரிசர்வ வங்கி, சென்னை கிளையில் பகுதி நேரப் பணியாளராகப் பணி புரிந்தார். சுமார் 8 ஆண்டுகளாக ரிசர்வ் வங்கி, தமிழ் மன்றத்தின் செயலாளராக இருந்து வருகிறார். அம்மன்றத்தின் செயற்பாடுகளில் ஒன்றாக நிகழ்கிறது, நண்பகல் சொற்பொழிவு. அது எந்த தொய்வும் இல்லாமல், புதன்கிழமை தோறும் நடைபெறுகிறது.
# இர. வாசுதேவன்

## கல்வியும் ஆய்வும்

எட்டாம் வகுப்புடன் நின்றுவிட்ட தனது பாடசாலைக் கல்வியை, இருபது ஆண்டுகளுக்குப் பின்னர் தொடர்ந்தார். சென்னைப் பல்கலைக் கழகத்தில் அஞ்சல் வழிக் கல்வியில் சேர்ந்து B.Litt., M.A., பயின்றார். மதுரை காமராசர் பல்கலைக் கழகத்தில் M.Phil பயின்று ‘திருவிளையாடற் புராணத்தில் கலைக் கூறுகள்’ என்னும் ஆய்வேட்டினை அளித்தார். மீண்டும் சென்னைப் பல்கலைக் கழகத்தில், ஆய்வு செய்து, தமிழில் மருத்துவ இலக்கியங்கள் என்னும் அரிய ஆய்வேட்டை அளித்து முனைவர் பட்டம் பெற்றார். 1987 முதல் 2002 வரை தொடர்ந்து கல்வி கற்றார். தனது கல்வியைத் தமிழ்வழிக் கல்வியாகவே கற்றார். ஓய்வு நேரத்தைப் படிப்பதற்காகவும் தமிழ்ப் பணி புரிவதிலும் ஈடுபடுத்திக்கொண்டார்.
# இர. வாசுதேவன்

## தமிழ்ப் பணி

தமிழரின் பழமையான சுவடிகளையும் நூல்களையும் தேடிச் சேகரிக்கும் பணியில் தமிழர் மரபு அறக்கட்டளையுடன் இணைந்து பணியாற்றியுள்ளார். **தமிழ் குயில்** எனும் ஒலியாடல் குழுமத்தை நிறுவி, அதன்மூலம் தமிழ் இலக்கியச் சொற்பொழிவுகளையும் ஆற்றி வருகிறார். இதுவரை 350 - க்கும் மேற்பட்ட சொற்பொழிவுகளை நடத்தியுள்ளார். தமிழகத்தில் மறைந்திருக்கும் அரிய சுவடிகளைத் தேடும் பணியின் ஊடாக, கிடைக்கும் சுவடி நூல்களை நகலெடுத்து கணினியில் சேமித்து, அரசு மின்நூலகத்தில் சேர்க்கும் பணியையும் செய்து வருகிறார்.
# இர. வாசுதேவன்

## வெளியிடப்பட்ட நூல்கள்

- தமிழில் மருத்துவ இலக்கியங்கள்
- விண்ணும் மண்ணும்
- தமிழ் இலக்கணம்
- திருமந்திரம்
- இயற்கை மருத்துவம்
# இர. வாசுதேவன்

## வெளியிணைப்புகள்

- அதிகாரப்பூர்வத்தளம்
- வலைப்பதிவு
- தமிழாயம் **குழுமம்**
# லகிரு திரிமான்ன

** லகிரு திரிமான்ன** (*Lahiru Thirimanne*, பிறப்பு: செப்டம்பர் 8 1989), இலங்கை, கொழும்பு, மொரட்டுவயைப் பிறப்பிடமாகக் கொண்ட இவர் இலங்கைத் துடுப்பாட்ட அணியின் வீரர் மற்றும் ஒருநாள் பன்னாட்டுத் துடுப்பாட்டப் போட்டியின் முன்னாள் தலைவர் ஆவார். இவர் இலங்கை அணிக்காக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டம்<nowiki/>மற்றும் பன்னாட்டு இருபது20 போட்டிகளிலும் விளையாடியுள்ளார். இடதுகை மட்டையாளரான இவர் வலதுகை மித விரைவு வீச்சாளர் ஆவார்.
# லகிரு திரிமான்ன

## சர்வதேச போட்டிகள்

சனவரி 5, 2010 இல் டாக்காவில் நடைபெற்ற வங்காளதேசத் துடுப்பாட்ட அணி,இந்தியத் துடுப்பாட்ட அணி மற்றும் இலங்கைத் துடுப்பாட்ட அணி ஆகிய நாடுகள் பங்கேற்ற முத்தரப்பு ஒருநாள் தொடரில் விளையாடும் வாய்ப்பினைப் பெற்றார்.இந்தத் தொடரில் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். 38 பந்துகளில் 22ஓட்டங்கள் எடுத்தார். இந்தப் போட்டியில் இலங்கை அனி வென்றது. சூன் 16,2011 இல் சௌதாம்டனில் நடந்த இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். திலகரத்ன டில்சான் காயம் காரணமாக விலகியதால் இவருக்கு வாய்ப்பு கிடைத்தது. போட்டியின் முதல் ஆட்டப்பகுதியில் துவக்கவீரராக களம் இறங்கிய இவர் 62 பந்துகளில் இவர் 10 ஓட்டங்கள் எடுத்து ஜேம்ஸ் அண்டர்சன் பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 157 பந்துகளில்38 ஓட்டங்கள் எடுத்தார். இந்தப் போட்டி சமனில் முடிந்தது.  
அடிலெய்டு நீள்வட்ட அரங்கத்தில் ஆத்திரேலியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்களை எடுத்தார். 2014 ஆம் ஆண்டில் நடந்த ஆசியக் கோப்பை போட்டியில் விளையாடும் வாய்ப்பினைப் பெற்றார். இந்தத் தொடரில் திலகரத்ன டில்சான் காயம் காரணமாக விலகியதால் இவருக்கு துவக்க வீரராக களம் இறஙக் வாய்ப்பு கிடைத்தது. வங்காளதேசத் துடுப்பாட்ட அணிக்கு எதிரான போட்டியில் குசல் பெரேராவுடன் இணைந்து விளையாடும் வாய்ப்பினைப் பெற்றார். பாக்கித்தான் துடுப்பாட்ட அணிக்கு எதிரான இரண்டு போட்டிகளில் நூறு ஓட்டங்கள் எடுத்தார். இந்தத் தொடரில் இலங்கை அணி ஐந்தாவது முறையாக வென்று சாதனை படைத்தது. இந்தத் தொடரில் அதிக ஓட்டங்கள் எடுத்த வீரர்களின் பட்டியலில் இவர் முதலிடம் பிடித்தார். இவரின் சராசரி 55.80 ஆகும். இஞ்சியோனில் நடைபெற்ற 2014 பொதுநலவாய விளையாட்டுக்களில் இலங்கைத் துடுப்பாட்ட அணியின் தலைவராக நியமிக்கப்பட்டார். ஆப்கானித்தான் துடுப்பாட்ட அணிக்கு எதிரான இறுதி ஒருநாள் பன்னாட்டுத் துடுப்பாட்டப் போட்டியில் அந்த அணியை வீழ்த்தி கோப்பை வென்றார்.  
நியூசிலாந்து துடுப்பாட்ட அணிக்கு எதிரான ஏழு போட்டிகள் கொண்ட ஒருநாள் பன்னாட்டுத் துடுப்பாட்டத் தொடரில் விளையாடும் வாய்ப்பினைப் பெற்றார். சனவரி 23, 2015 இல் நடைபெற்ற ஐந்தாவது போட்டியில் இலங்கை அணியின் தலைவராக நியமிக்கப்பட்டார். அஞ்செலோ மத்தியூஸ் காயம் காரணமாக விலகியதால் இவர் தலைவராக நியமிக்கப்பட்டார். துவக்கவீரராக களமிறங்கிய இவர் 45 ஓட்டங்கள் எடுத்தார். மேலும் 2 இலக்குகளை வீழ்த்தினார். ஆனால் இந்தப்போட்டியில் 108 ஓட்டங்கள் வித்தியாசத்தில் இலங்கை அணி தோல்வியடைந்தது. 6 ஆவது போட்டியில் தோல்வியடைந்தது. எழாவது போட்டியில் இலங்கை அணி வெற்றி பெற்றது. 4-2 எனும் கணக்கில் நியூசிலாந்து அணி தொடரை வென்றது.
# சாந்த பண்டார

**சாந்த பண்டார** (*SHANTHA BANDARA*, பிறப்பு: மார்ச்சு 28 1972), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணியின் சார்பில் குருநாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர்.
# சாந்த பண்டார

## வாழ்க்கைக் குறிப்பு

சிவந்தன, மஹரச்சிமுல்லையில் வசிக்கும் இவர் பௌத்த மதத்தைச் சேர்ந்தவர்.  
- சாந்த பண்டார
# சமிந்த ருவன்

** சமிந்த ருவன்** (*Chaminda Ruwan*, பிறப்பு: சூலை 29 1979), இலங்கை, கொழும்பு, களுத்துறையைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 11 ஏ-தர போட்டிகள் எட்டு ஆகியவற்றில் கலந்து கொண்டுள்ளார்.
# ஜெர்மானியப் போர்க்கப்பல் டிர்பிட்சு

**டிர்பிட்சு** (டிர்பிட்ஸ், *Tirpitz*) இரண்டாம் உலகப் போரின் போது நாசி ஜெர்மனியின் கடற்படையான கிரீக்சுமரீனில் இடம்பெற்றிருந்த ஒரு பெரும் போர்க்கப்பல். கிரீக்சுமரீனுக்காகக் கட்டப்பட்ட பிசுமார்க் ரக போர்க்கப்பல்களுள் இது இரண்டாவது ஆகும். (முதலாவது பிசுமார்க்). இவை இரண்டும் கிரீக்சுமரீனின் மிக சக்தி வாய்ந்த கப்பல்களாக இருந்தன.  
ஜெர்மானிய வேந்தியக் கடற்படையின் தந்தை என அறியப்படும் அட்மைர வோன் டிர்பிட்சின் நினைவாக இக்கப்பல் பெயரிடப்பட்டது. 1936ம் ஆண்டு வில்லெம்ஷேவன் ஜெர்மானிய கடற்படை கட்டுந்தளத்தில் இதன் கட்டுமானப் பணிகள் தொடங்கின. இரண்டரை ஆண்டுகளுக்குப்பின் ஏப்ரல் 1939ல் தனது முதல் பயணத்தை மேற்கொண்டது. பெப்ரவரி 1941ல் கட்டுமானப் பணிகள் முடிவடைந்து கிரீக்சுமரீனில் பணிக்கமர்த்தப்பட்டது. தனது சகோதரிக் கப்பலான பிசுமார்க்கைப் போலவே இதன் முதன்மை பீரங்கிக் குழுமம் 8 X 38-செ.மீ (15”) பீரங்கிளைக் கொண்டிருந்தது. போர்க்காலத்தில் செய்யப்பட்ட சில மாறுதல்களால், டிர்பிட்சின் எடை பிசுமார்க்கைக் காட்டிலும் 2,000 டன் அதிகமாக இருந்தது.  
1941ல் கடற் சோதனைகள் முடிந்து கிரீக்சுமரீனில் இணைந்த டிர்பிட்சு துவக்கத்தில் ஜெர்மானிய பால்டிக் கடற்படைப் பிரிவின் முதன்மைக் கப்பலாகப் பணிபுரிந்தது. சோவியத் பால்டிக் கடற்படைப் பிரிவு தப்பிவிடாமல் இருப்பது இதன் இலக்காக இருந்தது. பின் 1942ல் நார்வே நாட்டுக்கு அனுப்பப்பட்டது. நார்வே மீது நேச நாட்டுப் படைகள் படையெடுக்கா வண்ணம் காத்து வந்தது. நார்வேயில் இருந்த போதே, இங்கிலாந்திலிருந்து சோவியத் ஒன்றியத்துக்குச் செல்லும் தளவாட கப்பல் கூட்டங்களை சில முறை தாக்க முயன்றது. இம்முயற்சிகள் தோல்வியடைந்தாலும், டிரிபிட்சினால் விழையக் கூடிய ஆபத்தினை நேச நாட்டு கடற்படை தளபதிகள் உணர்ந்திருந்தனர். எனவே டிர்பிட்சை சமாளிக்கவென்றே பெரிய கடற்படைப் பிரிவுகளை உருவாக்கினர். இவ்வாறு, எவ்வித பெரிய தாக்குதல்களிலும் ஈடுபடாமலேயே, எதிரிப் படைகளை அச்சுறுத்தி வந்ததால், நடைமுறையில் டிர்பிட்சு ஒரு இயங்கா கடற்படையாக (fleet-in-being) விளங்கியது.  
செப்டம்பர் 1943ல் டிர்பிட்சும் ஷார்ன்ஹோர்ஸ்ட்டும் நார்வேயில் இசுப்பிட்சுபேர்கன் தீவு மீது பீரங்கித் தாக்குதல் நடத்தின. டிர்பிட்சு நடைமுறையில் தனது முதன்மை பீரங்கிகளைத் தாக்குதலுக்கு பயன்படுத்தியது இதுவே முதல்முறை. டிரிபிட்சை அழிக்க பிரித்தானிய கடற்படை பெரும் முயற்சிகளை மேற்கொள்ளத் தொடங்கியது. முதலில் பிரித்தானிய குறு நீர்மூழ்கிகள் டிர்பிட்சைத் தாக்கி சேதப்படுத்தின, பின்னர் பிரித்தானிய குண்டுவீசி வானூர்திகள் அதன் மீது குண்டுவீசி சேதப்படுத்தின. இச்சேதங்களால் டிர்பிட்சு நார்வேயில் கடலோர கடல்நீரேரிகளில் முடக்கப்பட்டது. நவம்பர் 12, 1944ல் பிரித்தானிய லங்காசுட்டர் ரக குண்டுவீசிகள் 5,400 கிலோ எடையுள்ள “டால் பாய்” ரக குண்டுகளை டிர்பிடிசின் மீது வீசித் தாக்கின. இரு குண்டுகள் டிர்பிட்சு மீது விழுந்தன, இன்னொன்று மிக அருகில் விழுந்தது. இந்த குண்டுவீச்சால், டிர்பிட்சு பெரும் சேதமடைந்தது மூழ்கத் தொடங்கியது. அதன் மேற்தளத்தில் மூண்ட தீ, வேகமாக அதன் வெடிகுண்டு கிடங்குகளில் ஒன்றுக்குப் பரவியதால், ஒரு பெரிய குண்டுவெடிப்பு நிகழ்ந்து டிர்பிட்சு மூழ்கியது. டிர்பிட்சு மூழ்கிய போது இறந்த மாலுமிகளின் எண்ணிக்கை 950 முதல் 1204 வரை இருக்கலாம் என கணிக்கப்படுகிறது.  
1948-1957ல் டிரிபிட்சின் இடிபாடு ஒரு ஜெர்மானிய-நார்வீஜிய கூட்டு முயற்சியால் கடலடியிலிருந்து மீட்கப்பட்டது.
# முதுமுதலிகே புஸ்பகுமார

** முதுமுதலிகே புஸ்பகுமார** (*Muthumudalige Pushpakumara*, பிறப்பு: செப்டம்பர் 26 1981), கொழும்பைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் 3, முதல்தர துடுப்பாட்டப் போட்டிகள் 102, ஏ-தர போட்டிகள் 95 ஆகியவற்றில் கலந்து கொண்டுள்ளார்.
# டான் பிக்சார்ட்

** டான் பிக்சார்ட்** (*Dan Piachaud*, பிறப்பு: மார்ச்சு 1 1937), கொழும்பைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 71 ல் கலந்து கொண்டுள்ளார்.
# டான் பிக்சார்ட்

## மூலம்

- டான் பிக்சார்ட் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
- டான் பிக்சார்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# பாத்தியா பெரேரா

** பாத்தியா பெரேரா** (*Bathiya Perera*, பிறப்பு: ஏப்ரல் 28 1977), கொழும்பு, பானந்துறையைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 115, ஏ-தர போட்டிகள் 68 ஆகியவற்றில் கலந்து கொண்டுள்ளார். வலது கை மட்டையாளரான இவர் பகுதி நேர பந்துவீச்சாளராகவும் விளையாடினார். பன்னாட்டு அளவில் இலங்கை ஏ அணியைப் பிரதிநிதித்துவப்படுத்தியுள்ளார்.
# சலாகுத்தீன் அகமது

** சலாகுத்தீன் அகமது** (*Salahuddin Ahmed*, பிறப்பு: பிப்ரவரி 10 1969), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஆறு இல் கலந்து கொண்டுள்ளார். இவர் 1997 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# சஜாத் அகமது

** சஜாத் அகமது** (*Sajjad Ahmed*), பிறப்பு: மே 20 1984, வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டு இல் கலந்து கொண்டுள்ளார். இவர் 1995 இல் ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# சய்புல் இசுலாம் (துடுப்பாட்டக்காரர்)

** சய்புல் இசுலாம்** (*Saiful Islam*, பிறப்பு: ஏப்ரல் 14 1969), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஏழு இல் கலந்து கொண்டுள்ளார். இவர் 1990 – 1997 ஆண்டுகளில் வங்காளதேசம் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார். இவர் 1990 ஆம் ஆண்டு டிசம்பர் 31 ம் தேதி கொல்கத்தாவில் உள்ள ஈடன் கார்டன் மைதானத்தில் தனது முதல் ஒருநாள் பன்னாட்டுத் துடுப்பாட்டத்தை தொடங்கினார்.
# பரீட் ரீசா

** பரீட் ரீசா** (*Farhad Reza*, பிறப்பு: சூன் 16 1986), வங்காளதேசத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் 32 இல் கலந்து கொண்டுள்ளார். இவர் 2006/2008 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# சகீட் ரசாக்

** சகீட் ரசாக்** (*Zahid Razzak*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் மூன்று இல் கலந்து கொண்டுள்ளார். இவர் 1988/1990 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# சியாஉல் ரசீட்

** சியாஉல் ரசீட்** (* Ziaur Rashid*, பிறப்பு: பிறப்பு: மார்ச்சு 19 1968), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் ஏழு ஏ-தர போட்டிகள் எட்டு ஆகியவற்றில் கலந்து கொண்டுள்ளார்.
# ரகீபுல் ஹசன் (துடுப்பாட்டக்காரர், பிறப்பு 1953)

** ரகீபுல் ஹசன்** (*Raqibul Hasan *, பிறப்பு: சனவரி 15 1953), வங்காளதேசத் துடுப்பாட்டக்காரர்), டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஏழு இல் கலந்து கொண்டுள்ளார். இவர் 1986 இல் வங்காளதேசம் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.  
bn:রকিবুল হাসান
# சியாஉர் ரஹ்மான்

** செய்ருர் ரஹ்மான் ** (*Ziaur Rahman ) *, பிறப்பு: டிசம்பர் 2 1986), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 20, ஏ-தர போட்டிகள் 14 ஆகியவற்றில் கலந்து கொண்டுள்ளார்.
# சமீஉர் ரஹ்மான்

** சமீஉர் ரஹ்மான்** (*Samiur Rahman *), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டு இல் கலந்து கொண்டுள்ளார். இவர் 1986 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# மபாசுல் ரஹ்மான்

**மபாசுல் ரஹ்மான்** (*Mafizur Rahman*, பிறப்பு: நவம்பர் 10 1978), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டு இல் கலந்து கொண்டுள்ளார். இவர் 1997 இல் வங்காளதேசம் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# லப்லுல் ரஹ்மான்

** லப்லுல் ரஹ்மான் ** (*Lablur Rahman *, பிறப்பு: அக்டோபர் 5 1983), வங்காளதேசத் துடுப்பாட்டக்காரர். எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 4, ஏ-தர போட்டிகள் ஆறு ஆகியவற்றில் கலந்து கொண்டுள்ளார்.
# ஜன்னத் (சிற்றிதழ்)

**ஜன்னத்** இந்தியா, தஞ்சையிலிருந்து 1970ம் ஆண்டில் வெளிவந்த ஓர் இசுலாமிய மாத இதழாகும்.
# ஜன்னத் (சிற்றிதழ்)

## ஆசிரியர்

- மௌலவி அப்துல் அஹதத் மன்பஈ.
# ஜன்னத் (சிற்றிதழ்)

## பணிக்கூற்று

- இஸ்லாமியப் பண்பாட்டு இதழ்
# ஜன்னத் (சிற்றிதழ்)

## பொருள்

'ஜன்னத்' என்ற அரபுப் பதம் 'சொர்க்கம்' என்று பொருள்படும்
# ஜன்னத் (சிற்றிதழ்)

## உள்ளடக்கம்

இவ்விதழில் இசுலாமிய இலக்கிய ஆக்கங்களும், இசுலாமிய சமயம் சம்பந்தப்பட்ட கொள்கை விளக்க ஆக்கங்களும் இடம்பெற்றிருந்தன. குறிப்பாக இசுலாமிய அடிப்படை கொள்கைகளான கலிமா (நம்பிக்கை) தொழுகை, நோன்பு, சகாத் (ஏழை வரி), ஹஜ் போன்றவற்றை பற்றிய தெளிவான ஆக்கங்களை இது கொண்டிருந்தது.
# ரம்ஜான் மாத நோன்பின் பயன் (சிற்றிதழ்)

**ரம்ஜான் மாத நோன்பின் பயன்** இந்தியா, புதுவையிலிருந்து 1937ம் ஆண்டில் வெளிவந்த ஓர் இசுலாமிய வார இதழாகும்.
# ரம்ஜான் மாத நோன்பின் பயன் (சிற்றிதழ்)

## சிறப்பு

இவ்விதழை அவதானிக்குமிடத்து ஒரு குறிப்பிட்ட தலைப்பை மையப்படுத்தி அத்தலைப்பிற்கான விளக்கம் வழங்கத்தக்க விதத்திலமைந்த சிற்றிதழாகக் கொள்ள முடியும். எனவே ஒரு குறிப்பிட்ட காலத்தில் மாத்திரம் இவ்விதழ் வெளிவந்ததாக அறியமுடிகின்றது.
# ரம்ஜான் மாத நோன்பின் பயன் (சிற்றிதழ்)

## உள்ளடக்கம்

இஸ்லாத்தின் மூலாதாரங்களில் ஒன்றான நோன்பு எனும் விரதத்தைப் பற்றி விளக்கும் இவ்விதழில் நோன்பின் கடமைகள், நோன்பாளி கடைபிடிக்க வேண்டிய ஒழுங்கு விதிகள், நோன்பின் முக்கியத்துவம் உள்ளிட்ட பல விடயங்கள் எழுதப்பட்டிருந்தன. நோன்புப் பெருநாள், பெருநாளின் சிறப்பு, ஒழுக்கம் போன்றவற்றையும் இது விளக்கியிருந்தது.
# எலியாசு சன்னி

**எலியாசு சன்னி** (*Elias Sunny*, பிறப்பு: ஆகத்து 2 1986), வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 49, ஏ-தர போட்டிகள் 47 ஆகியவற்றில் கலந்து கொண்டுள்ளார்.
# இசாஸ் அகமது

** இசாஸ் அகமது** (*Ezaz Ahmed )*, பிறப்பு: ஏப்ரல் 10 1984), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 34 ஏ-தர போட்டிகள் 45 ஆகியவற்றில் கலந்து கொண்டுள்ளார்.
# விக்டர் அந்தோனி

**விக்டர் அந்தோனி** (*VICTOR ANTONY*, பிறப்பு: சனவரி 29 1949), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணியின் சார்பில் புத்தளம் மாவட்டத்திலிருந்து மக்களால் தெரிவு செய்யப்பட்ட உறுப்பினர். ஒரு வணிகர்.
# விக்டர் அந்தோனி

## வாழ்க்கைக் குறிப்பு

152, புத்தளம் வீதி, ஜயபிம, சிலாபத்தில் வசிக்கும் இவர் ரோமன் கத்தோலிக்கமதத்தைச் சேர்ந்தவர்.  
- விக்டர் அந்தோனி
# அமில பெரேரா

** அமில பெரேரா** (*Amila Perera*, பிறப்பு: ஏப்ரல் 2 1979), கொழும்பு, பானந்துறையைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 88, ஏ-தர போட்டிகள் 51 ஆகியவற்றில் கலந்து கொண்டுள்ளார்.
# ருவான் பீரிஸ்

** ருவான் பீரிஸ்** (*Ruwin Peiris*, பிறப்பு: ஆகத்து 8 1970), கொழும்பைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 129, ஏ-தர போட்டிகள் 72 ஆகியவற்றில் கலந்து கொண்டுள்ளார்.
# ஜிஹாத் (கொழும்பு சிற்றிதழ்)

**ஜிஹாத்** கொழும்பிலிருந்து 1967ம் ஆண்டில் வெளிவந்த ஓர் இசுலாமிய வார இதழாகும்.
# ஜிஹாத் (கொழும்பு சிற்றிதழ்)

## சிறப்பு

தமிழ், ஆங்கில இருமொழிகளையும் இவ்விதழ் கொண்டிருந்தது
# ஜிஹாத் (கொழும்பு சிற்றிதழ்)

## ஆசிரியர்

ஆரம்பத்தில் மாஹிர் என்பவரும், பின்னர் மானா மக்கீன் என்பவரும் ஆசிரியராக இருந்துள்ளனர்.
# ஜிஹாத் (கொழும்பு சிற்றிதழ்)

## நிறுவனர்

- அல்ஹாஜ் எம். எச். முஹம்மது
# ஜிஹாத் (கொழும்பு சிற்றிதழ்)

## பொருள்

'ஜிஹாத்' என்றால் 'புனிதப்போர்' என்று பொருள்படும்
# ஜிஹாத் (கொழும்பு சிற்றிதழ்)

## உள்ளடக்கம்

இவ்விதழில் இசுலாமிய ஆய்வுக் கட்டுரைகளும், விமர்சனங்களும், செய்தி அறிக்கைகளும், இசுலாமிய கொள்கைகளுக்கு எதிர்ப்பான கருத்துகளுக்கான விளக்கவுரைகளும் இடம்பெற்றிருந்தன.
# ஜிஹாத் (கொழும்பு சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# புத்திக மென்டிஸ்

** புத்திக மென்டிஸ்** (*Buddhika Mendis*, பிறப்பு: சூன் 22 1979), காலியைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 6, ஏ-தர போட்டிகள் நான்கு ஆகியவற்றில் கலந்து கொண்டுள்ளார்.
# நதீம் அகமது

**<big>**நதீம் அகமது**</big>**  
| துடுப்பாட்ட நடை | வலதுகை துடுப்பாட்டம் |  |
| --- | --- | --- |
| பந்துவீச்சு நடை | வலதுகை சுழல் பந்துவீச்சு |  |
| **முதல்** | ** ஏ-தர ** |  |
| ஆட்டங்கள | ஒரு | 4 |
| ஓட்டங்கள் | மூன்று | 38 |
| துடுப்பாட்ட சராசரி | 1.50 | 19 |
| 100கள்/50கள் | -/- | -/- |
| அதிக ஓட்டங்கள் | இரண்டு | - |
| பந்து வீச்சுகள் | 0 | 0 |
| இலக்குகள் | 0 | 0 |
| பந்துவீச்சு சராசரி | - | - |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | - | - |
| பிடிகள்/ஸ்டம்புகள் | 1/- | 4/- |
| Debut: இரண்டு December 2000  
Last appearance: 12 January 2002  
Source: கிரிக்கெட் ஆக்கைவ் | } |  |
நதீம் அகமது (Nadim Ahmed), வங்காளதேசத் துடுப்பாட்ட அணியின் துடுப்பாட்டக்காரர், இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டி1 ஏ-தர போட்டிகள் நான்கு ஆகியவற்றில் கலந்து கொண்டுள்ளார்.
# ஜக்வான் அகமது

**<big>** ஜக்வான் அகமது**</big>**  
| துடுப்பாட்ட நடை | வலதுகை துடுப்பாட்டம் |  |
| --- | --- | --- |
| பந்துவீச்சு நடை | வலதுகை சுழல் பந்துவீச்சு |  |
| **முதல்** | ** ஏ-தர ** |  |
| ஆட்டங்கள் | 10 | ஆறு |
| ஓட்டங்கள் | 238 | 5 |
| துடுப்பாட்ட சராசரி | 26.44 | 1.66 |
| 100கள்/50கள் | -/1 | -/- |
| அதிக ஓட்டங்கள் | 65* | 4 |
| பந்து வீச்சுகள் | 1170 | 264 |
| இலக்குகள் | 10 | 7 |
| பந்துவீச்சு சராசரி | 60.80 | 24.14 |
| ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | 4/83 | 4/32 |
| பிடிகள்/ஸ்டம்புகள் | -/- | -/- |
| தரவுப்படி : சனவரி மூன்று 2004  
மூலம்: கிரிக்கெட் ஆக்கைவ் | } |  |
**ஜக்வான் அகமது** *(Jakwan Ahmed)*, வங்காளதேசத் துடுப்பாட்ட அணியின் துடுப்பாட்டக்காரர், இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 10 ஏ-தர போட்டிகள் எட்டு ஆகியவற்றில் கலந்து கொண்டுள்ளார்.
# அமைதியின் கோபுரம்

**அமைதியின் கோபுரம்** *(tower of silence)* அல்லது தக்மா (***Dakhma***) (பாரசீக மொழி:دخمه) என்பது இறந்தோரின் உடலை இருத்தி வைக்க சரத்துஸ்திர, (பார்சி) சமுதாயத்தினரால் எழுப்பப்பட்ட வட்ட வடிவ கோபுர அமைப்பாகும்.
# அமைதியின் கோபுரம்

## நோக்கம்

சொராஸ்டிர சமுதாயத்தில் இறந்த உடல் அசுத்தமானதாய்க் கருதப்படுகிறது. இறந்த உடலைப் புதைத்தால் அது மண்ணையும் எரித்தால் நெருப்பையும் அசுத்தப்படுத்தி விடும். அத்தோடு இறந்தவர் இறுதி தானமாய்த் தனது உடலையும் பறவைகள் உண்ணத் தரும் நோக்கில் இறந்தவர்களின் உடல்கள் அமைதியின் கோபுரத்தில் கிடத்தப்படுகின்றன. கழுகுகள் வந்து இறந்தவர் உடலை உண்டுத் தூய்மை செய்கின்றன.
# அமைதியின் கோபுரம்

## ஈரானில்

சொராஸ்டிர சமயத்தின் பிறப்பிடமான ஈரானில் இப் பழக்கம் 1970 ஆம் ஆண்டு முற்றும் தடை செய்யப்பட்டு அமைதியின் கோபுரங்கள் இழுத்து மூடப்பட்டன.
# அமைதியின் கோபுரம்

## இந்தியாவில்

கணிசமான எண்ணிக்கையிலான பார்சி மக்கள் வாழும் இந்தியாவில் இப்பழக்கம் இன்னும் தொடர்கிறது. ஆனால் கால்நடைகளில் டைக்ளோஃபீனாக் மருந்தைப் பயன்படுத்தி 99.9 விழுக்காடு இந்தியக் கழுகுகள் அழிந்து விட்டதால் பார்சி மக்கள் இறந்த உடலைப் புதைக்க வேண்டிய நிலைக்குத் தள்ளப்பட்டுள்ளனர்.
# சரீபுல் ஹக்

** சரீபுல் ஹக் ** (*Shariful Haque*), பிறப்பு: சனவரி 15 1976, வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி ஒரு இல் கலந்து கொண்டுள்ளார். இவர் 1998 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# சித்திகுர் ரஹ்மான்

** சித்திகுர் ரஹ்மான் ** (*Siddiqur Rahman*), பிறப்பு: டிசம்பர் 30 1977, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டி 1, ஏ-தர போட்டிகள் இரண்டு ஆகியவற்றில் கலந்து கொண்டுள்ளார்.
# சிராஜுல்லா காதீம்

**சிராஜுல்லா காதீம்** (*Sirajullah Khadim*), பிறப்பு: சூன் 10 1988, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 6, ஏ-தர போட்டிகள் எட்டு ஆகியவற்றில் கலந்து கொண்டுள்ளார். இவர் சில்ஹெட் மண்டல அணிக்காக விளையாடியுள்ளார்.  
காதீம் 1988 ஆம் ஆண்டு சூன் 10 ஆம் நாள் பிரம்மன்பரியாவில் பிறந்தார். இவர் 2014-ஆம் ஆண்டில் லிஸ்பனில் குடியேறினார்.
# தன்வீர் கைதர்

** தன்வீர் கைதர் ** (*Tanveer Haider*), பிறப்பு: டிசம்பர் 5 1991, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 2, ஏ-தர போட்டி ஒரு ஆகியவற்றில் கலந்து கொண்டுள்ளார்.
# விக்கிப்பீடியா:ஆலமரத்தடி/தொகுப்பு51

## விக்கிப்பீடியாவில் மாணவர்கள்?

சில நாட்களாக, புதிய பயனர்களும் ஐபிகளும் சட்டம், மனித உரிமை குறித்தான கட்டுரைகளை உருவாக்கி வருகின்றனர். எ. கா. இந்தியாவில் வாழும் உரிமை, குழந்தைத் தொழிலாளர் தினம், பிஜோ எம்மனுவேல் எதிர் கேரள மாநிலம், கல்வி பயிலும் உரிமை, இந்தியாவில் சட்ட உதவி பெறும் உரிமை, கைது செய்யப்படுபவருக்கான உரிமைகள் போன்றவை. ஏதோ ஒரு கல்லூரியில்/அமைப்பில் ஆசிரியர்கள் தங்கள் மாணவர்களை விக்கியில் பங்களிக்க ஊக்குவிக்கின்றார்கள் / வீட்டுப் பாடம் தருகின்றார்கள் என நினைக்கிறேன். வழக்குகளைப் பற்றி தெளிவான விளக்கங்கள் இவற்றில் உள்ளதால் சட்டக்கல்லூரி மாணவர்கள் என்று ஊகிக்கிறேன். இது குறித்து யாரும் ஏதாவது கேள்விப்பட்டீர்களா?. --சோடாபாட்டில்<sup>உரையாடுக</sup> 07:52, 29 மார்ச் 2011 (UTC)
:நல்லது. அவர்களிடம் ம.கோ.இரா. கொலை முயற்சி வழக்கு, 1967 போன்ற சட்டத்துறைக் கட்டுரைகளை மேம்படுத்தி உதவுமாறு கேட்க வேண்டும். -- சுந்தர் <sup>\பேச்சு</sup> 11:42, 29 மார்ச் 2011 (UTC)  
- சென்னையில் நடைபெற்ற விக்கிப்பீடியா பத்தாம் ஆண்டு விழா மற்றும் தமிழ் விக்கிப்பீடியா நூல் வெளியீட்டு விழாவில் சென்னை சட்டக் கல்லூரியில் துணைப் பேராசிரியராக இருக்கும் நண்பர் சக்திவேல் என்பவர் கலந்து கொண்டார். அவருக்கு தமிழ் விக்கிப்பீடியாவில் பங்களிக்க வேண்டுமென்கிற ஆர்வம் அதிகமிருப்பதை உணர்ந்து கொள்ள முடிந்தது. முன்பின் பழக்கமில்லாததால் நாங்கள் எவ்வளவோ மறுத்தும் எனக்கும் சில நண்பர்களுக்கும் இரவு நேர உணவிற்கான செலவை முழுமையாக அவர்தான் ஏற்றுக் கொண்டார். அவரிடம் சட்டம் குறித்த கட்டுரைகள் தமிழ் விக்கிப்பீடியாவில் குறைவாக இருக்கிறது, அதைத் தாங்கள் எழுதலாமே என்று கேட்டுக் கொண்ட போது எழுதலாம் என்று தெரிவித்தார். நண்பர் பரிதிமதியிடம் அவருடைய தொலைபேசி எண் இருக்கிறது. அவரைத் தொடர்பு கொண்டு சட்டக் கல்லூரியில் விக்கிப்பீடியா பயிற்சிப் பட்டறை ஒன்று நடத்த முயற்சிக்கலாம். அங்குள்ள மாணவர்கள் வழியாக சட்டம் குறித்த பல கட்டுரைகள் கிடைக்க வாய்ப்புள்ளது. பொதுவாக சட்டக் கல்லூரியில் படிக்கும் மாணவர்களிடம் இலக்கிய ஆர்வம் அதிகம் இருக்கும் (கருத்துதான்) என்பார்கள். நண்பர் பரிதிமதி சென்னையில் இருப்பதால் முயற்சித்துப் பார்க்கலாம். நண்பர் பரிதிமதி ஆசிரியராக இருப்பதால் பள்ளித் தேர்வுகள் மற்றும் விடைத்தாள் திருத்தும் பணிகள் போன்றவை முடிந்த பின்பு இதற்காக முயற்சிக்கலாம்...--தேனி.எம்.சுப்பிரமணி.<sup>/உரையாடுக</sup>. 15:49, 29 மார்ச் 2011 (UTC)  
:: சட்டக் கல்லூரி தமிழிலா, ஆங்கிலத்திலா ?  
::: சட்டக் கல்லூரியில் பயிற்றுவிக்கும் மொழி தமிழில் இருந்தாலும் சரி ஆங்கிலத்தில் இருந்தாலும் சரி. ஆனால் அங்கே படிக்கும் மாணவர்கள் பலருக்கு (90 சதவிகிதத்திற்கும் மேல்) தமிழ் மொழி தெரியும்.--தேனி.எம்.சுப்பிரமணி.<sup>/உரையாடுக</sup>. 01:09, 30 மார்ச் 2011 (UTC)  
கடைசியாகப் பதிவேறிய கட்டுரையில் அதை எழுதியவர் தமிழ்நாடு டாக்டர் அம்பேத்கர் சட்டப் பல்கலைக்கழகத்தைச் சேர்ந்த மாணவி என்ற குறிப்புள்ளது. இதன் கீழ் வரும் கல்லூரிகளில் சென்னை சட்டக்கல்லூரியும் உள்ளது. பேரா. சக்திவேலின் தொடர்பு எண் இருந்தால் உறுதிசெய்யவேண்டும்.--சோடாபாட்டில்<sup>உரையாடுக</sup> 13:54, 4 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு51

## காப்புநிலை

உயிரினங்களின் காப்பு நிலை தொடர்பான சில கட்டுரைகளைப் பார்த்ததுடன், சில தொகுப்புக்களையும் செய்து வருகின்றேன். காப்புநிலையைக் குறிப்பதற்கான ஒரு வார்ப்புருவையும் தயார்ப்படுத்தினேன். ஆனால் ஒரு குறிப்பிட்ட காப்புநிலைக்கு, த.வி. யில் பல இடங்களில் தமிழாக்கம் வெவ்வேறாக இருந்ததை அவதானிக்க முடிந்தது. பல காப்புநிலைகளுக்கிடையிலும், மிக அதிக வேறுபாடுகள் இன்மையால், தமிழாக்கம் செய்யும்போது, ஒரு பொதுமைப்படுத்தல் இல்லாமல் போவதை உணர முடிகின்றது. அதனால் இந்த பொதுமைப்படுத்தலை ஏற்படுத்துவது நல்லது எனத் தோன்றுகின்றது. வார்ப்புரு:Taxobox இல் தமிழாக்கம் இடம்பெற்றிருப்பினும், அவை சரியாக த.வி யின் அனைத்து இடங்களிலும் ஒரே மாதிரி குறிப்பிடப்படவில்லை என நினைக்கின்றேன். எடுத்துக்காட்டாக Vulnerable = VU என்பது வார்ப்புரு:Taxobox இல் அழிவாய்ப்பு இனம் எனக் குறிப்பிடப்பட்டுள்ளது. ஆனால் ஒரு விலங்கின் கட்டுரைப் பக்கத்தில் அது **ஊறுபடத்தக்க நிலை** என்று இருந்தது. இதனை பொதுமைப்படுத்தாவிட்டால் அது எந்நிலை என அறிந்து கொள்ளல் சிரமமாகும். எனவே அதனை பொதுமைப்படுத்த உதவுங்கள். சிவப்புப் பட்டியல் பக்கத்தில், முக்கியமான 9 காப்புநிலைகள் பட்டியலிடப்பட்டுள்ளன. அவற்றின் தமிழ்ப் பெயர்கள் சரியா எனப் பார்த்துக் கூறுங்கள். இவை வார்ப்புரு:Taxobox இல் உள்ள தமிழாக்கத்தில் இருந்து சிறிது வேறுபட்டுள்ளது. உதாரணமாக, Conservation Dependant என்பதற்கு **காப்பு நிலையைப் பொருத்தது** என்பதைவிட **பாதுகாக்கப்படும் நிலையிலுள்ள இனம்** எனக்கூறுவது பொருத்தமாக இருக்கும் எனத் தோன்றுகின்றது. எனவே தயவுசெய்து சிவப்புப் பட்டியல் பக்கத்தைப் பார்வையிட்டு தங்கள் கருத்துக்களைக் கூறினால், அந்த மாற்றங்களை வார்ப்புரு:Taxobox இலும் செய்வது நல்லது எனத் தோன்றுகின்றது. தங்கள் கருத்துக்களை எதிர் பார்க்கின்றேன். நன்றி.--கலை 23:23, 29 மார்ச் 2011 (UTC)
::சுந்தர் இது தொடர்பான தனது கருத்தை பேச்சு:சிவப்புப் பட்டியல் இல் கொடுத்துள்ளார். மற்றவர்களும் அங்கேயே கொடுத்தால் நல்லது. நன்றி. --கலை 11:09, 30 மார்ச் 2011 (UTC)
# விக்கிப்பீடியா:ஆலமரத்தடி/தொகுப்பு51

## 2011 தமிழகப் பொதுத் தேர்தல்

தமிழகத்தில் நடைபெறுகின்ற சட்டப்பேரவைக்கானப் பொதுத்தேர்தலையொட்டி பல கட்டுரைகள் ஆக்கப்பட்டுள்ளன. இவற்றை ஒருங்கிணைத்து ஓர் வலைவாசல் அமைக்கலாம். துடுப்பாட்ட உலகக்கிண்ணம் முடிவடைந்த நிலையில் முதற்பக்கத்தில் செய்திகளில் அதற்கு ஒதுக்கப்பட்ட இடத்தில் இந்த வலைவாசலுக்கு தொடுப்புத் தர வேண்டும். --மணியன் 03:24, 3 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு51

## எழுத்துப் பெயர்ப்பு வசதி தவறாகப் பயன்படுத்தப்படுகிறதா ?

சில ஐ.பிகள் ஆங்கில உரையை வெட்டி ஒட்டி தமிழ் எழுத்துபெயர்ப்பை தெரிவு செய்து பதிகிறார்கள். இதை தடுக்க வியலுமா ? இந்த எழுத்துபெயர்பு வசதியை விருப்பத் தேர்வாக்குவது தீர்வாகுமா ?--மணியன் 06:19, 3 ஏப்ரல் 2011 (UTC)  
:இது push translation tactics ஆல் வரும் பக்கவிளைவு. பலர் தங்கள் பிரிய கட்டுரையை அதிகமான விக்கிகளில் இடம்பெறச் செய்வது போட்டியாக உள்ளது. (சிலி மொழி விக்கியில் இந்தப் பழக்கம் பெரிய பிரச்சனை). ஏதேனும் ஒரு குப்பை வடிவில் ஒரு கட்டுரையை உருவாக்கி விட்டால், அந்தந்த விக்கிக்காரர்கள் அதை சரி செய்துவிடுவார்கள் என்ற எதிர்ப்பார்ப்பில் இது நடக்கிறது. எழுத்துப்பெயர்ப்பு வசதியை விருப்புத் தேர்வாக்குவதற்கு பதில், இத்தகு கட்டுரைகளை சரிசெய்யாமல் உடனடியாக நீக்கி விட்டால், பின் இதுபோல நடக்காது. நான் சிறிது காலமாக இதை செய்து வருகிறேன்.--சோடாபாட்டில்<sup>உரையாடுக</sup> 06:30, 3 ஏப்ரல் 2011 (UTC)
:மேலும் நாம் இங்கு இந்த வசதியை எடுத்தாலும் பிற எழுத்துப்பெயர்ப்பு தளங்களைக் (கூகுள் போல) கொண்டு இதைத் தொடர்ந்து செய்து கொண்டிருப்பார்கள். எனவே கண்டவுடன் நீக்குவது தான் இதற்கு உகந்த எதிர்வினை--சோடாபாட்டில்<sup>உரையாடுக</sup> 06:49, 3 ஏப்ரல் 2011 (UTC)
::அப்படியே செய்வோம்.--மணியன் 08:04, 3 ஏப்ரல் 2011 (UTC)
:அப்படியே செய்துள்ளேன்:)--Kanags <sup>\உரையாடுக</sup> 09:14, 3 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு51

## முதற்பக்கப் படிமங்கள்

முதற்பக்கத்தில் இணைக்கப்பட்டுள்ள பொதுப் படிமங்கள் எனது கணினியில் தெரியவில்லை. வேறு யாருக்கும் தெரியவில்லை என்றால் இவற்றைத் தற்காலிமாக தமிழ்விக்கியில் தரவேற்றலாமா?--Kanags <sup>\உரையாடுக</sup> 09:14, 3 ஏப்ரல் 2011 (UTC)  
:காமன்சில் சில நாட்களாக இந்த வழு உள்ளது. சரி செய்ய விக்கிமீடியா நிரலாளர்கள் முயன்று வருவதாக விக்கிமீடியா தலைமை தொழில்நுட்ப அதிகாரி டானீசு கூப்பர் அறிவித்துள்ளார். அதுவரை தற்காலிகமாக த.விக்கியில் ஏற்றிவிடுங்கள்--சோடாபாட்டில்<sup>உரையாடுக</sup> 09:31, 3 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு51

## HotCat

HotCat கருவி வேலை செய்யவில்லை.--Kanags <sup>\உரையாடுக</sup> 12:43, 5 ஏப்ரல் 2011 (UTC)
: எனக்கும் வேலை செய்யவில்லை. --மரு. பெ. கார்த்திகேயன் (karthi.dr) 14:58, 5 ஏப்ரல் 2011 (UTC)  
::என் விருப்பத்தேர்வுகள் வழியாகத் தெரிவு செய்தால் வேலை செய்யவில்லை. மீடியாவிக்கி வழு போல் உள்ளது. சரியாகும் வரை அவரவர் vector.js இல் பின்வரும் நிரல் துண்டை ஒட்டினால் திரும்ப வரும்.
--சோடாபாட்டில்<sup>உரையாடுக</sup> 16:24, 5 ஏப்ரல் 2011 (UTC)
: எதுவும் செய்யாமலேயே தற்போது வேலை செய்கிறது. --மரு. பெ. கார்த்திகேயன் (karthi.dr) 06:13, 6 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு51

## விக்கிபீடியா விமர்சனங்கள்

விக்கிபீடியா என்பது கட்டற்ற கலைக்களஞ்சியம். ஆங்கிலத்தில் எந்த ஒரு பெயர் அல்லது தலைப்பு கொண்டு தேடினால், அந்த தலைப்பு தொடர்பான முழு தகவல்களும் அக்குவேறு ஆணிவேறாக கிடைத்துவிடுகின்றன. தகவல்களின் நம்பகத்தன்மையை உறுதிப்படுத்திக்கொள்ள மேற்கோள்கள் வழங்கபடுகின்றன. ஒன்றின் வெற்றி தோழ்வி இரண்டும் எழுதப்படுகின்றன. ஒரு விஷயம் தொடர்பான கருத்து எதிர்கருத்து இரண்டும் உள்ளன. முடிந்தவரையில் பக்கசார்பு இல்லாமல் உள்ளன. அதேமாதிரி தமிழில் விக்கிபீடியா இருப்பதைப் பார்க்கவும் மிகவும் சந்தோசமாக உள்ளது. தமிழில் தேடும் போது ஆங்கிலம் மாதிரியே, ஒவ்வொரு விஷயம் தொடர்பிலும் அக்குவேறு ஆணிவேறு என்று முழுதகவலும் கிடைத்தால் எல்லோரும் எவ்வளவு பிரயோசனம் அடைவார்கள்?  
இதனை நினைத்தவுடன் எனக்கு விக்கிபீடியாவில் எழுதவோணும் என்று நினைவு வந்துள்ளது. அதற்கு முன் இங்குள்ள நண்பர்கள் என்னென்ன எழுதியிருக்கிறார்கள், எப்படி எழுதியிருக்கிறார்கள், பேச்சு பக்கம், வரலாறு பக்கம் எல்லாவற்றையும் வாசித்து வருகிறேன். இதுவரை தமிழ்க் கட்டுரைகள்: 29,895 என்று போட்டிருக்கிறது. இதில் ஒரு 200 கட்டுரையையாவது வாசித்துவிட்டு எழுதினால் தான், மற்ற நண்பர்கள் மாதிரி எனக்கு எழுதமுடியும் இல்லையா? அதனால் வாசிக்கிறேன். கொஞ்சம் இந்த விக்கிபீடியா பற்றி தெரிந்துகொண்ட பின் நானும் நிறைய எழுதுவேன்.  
ஆலமரத்தடி ஒன்றும் இருக்குது. இங்கே சந்தேகங்களை கேட்கலாம் என்று பார்த்தேன். எனக்கும் கொஞ்சம் சந்தேகங்கள் இருக்குது அதை நான் இங்கே கேட்கலாமா? - மொஹமட்  
:கொள்கையளவிலான ஐயங்களை (ஏன் இப்படி உள்ளது, இப்படி மாற்றினால் என்ன போன்றவை) இங்கும், செய்முறை ஐயங்களை (எப்படி செய்வது போன்றவை) ஒத்தாசைப் பக்கத்திலும் கேட்கலாம்--சோடாபாட்டில்<sup>உரையாடுக</sup> 05:39, 6 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு51

## விக்கிபீடியா விமர்சனங்கள்

### 1. பதக்கம் கொடுத்தல்
:இது போன்ற “அதிகாரப்பூர்வ வரையறை”/ ”தேவையற்ற பதக்கம்” போன்ற பரிந்துரைகளெல்லாம் தேவையில்லாத “அதிகார வர்க்க” உருவாக்கம். கொடுப்பதும் கொடுக்காததும் தனிப்பட்ட விசயம். ஒரு கொடுப்பது பிடிக்கவில்லையென்றால் கொடுக்கப்பட்டவர் மறுத்துவிட்டுப் போகலாம். பதக்கம் என்பது தனிமனிதப் பாராட்டின் வெளிப்பாடே - பத்து வருடங்களாக அனைத்து விக்கித்திட்டங்களில் இப்படித்தான் இருந்து வந்துள்ளது. விக்கிப்பீடியா விக்கிப்பீடியாவாக இருப்பதன் வெளிப்பாடே இது. அதிகாரப்பூர்வ வரையறையை ஏற்படுத்துவதே விக்கிப்பீடியாவை ஒரு இறுக்கமான அதிகாரச் சூழலாக மாற்றுவது. பதக்கம் வழங்குவதை அதிகாரபூர்வ விசயமாக்கி தேர்வு முறைத் தகுதிகளைப் புகுத்திய “பெருமை” நமக்கு வேண்டாம். ஒரு தன்னார்வலத் திட்டத்தில் இது போன்ற வேலைகள் சூழலுக்கு ஆரோக்கியமானவை அல்ல--சோடாபாட்டில்<sup>உரையாடுக</sup> 04:05, 7 ஏப்ரல் 2011 (UTC)  
::: சோடாவின் கருத்துடன் முழுமையாக உடன்படுகிறேன். இது போன்ற விடயங்களை நிர்வாகித்து வளங்களைச் செலவளிப்பது எமது முதன்மைப் பணிகளில் இருந்து கவனத்தை குறைத்துவிடும். --Natkeeran 04:13, 7 ஏப்ரல் 2011 (UTC)  
//பதக்கம் வழங்குவதை அதிகாரபூர்வ விசயமாக்கி தேர்வு முறைத் தகுதிகளைப் புகுத்திய “பெருமை” நமக்கு வேண்டாம். ஒரு தன்னார்வலத் திட்டத்தில் இது போன்ற வேலைகள் சூழலுக்கு ஆரோக்கியமானவை அல்ல// நீங்கள் சொல்வதில் நியாயம் இருக்குது. ஆனால் கலைக்கழஞ்சியம் என்பதை உருவாக்குவதின் முதன்மை செயல்பாடான கட்டுரைகளை எழுதுவதற்கு முக்கியம் கொடுக்காமல், சும்மா எதையோ கிண்டிக்கொண்டு இருப்பவரெல்லாம் பதக்கம் கொடுப்பதை வேலையாக செய்துக்கொண்டிருந்தால் நல்லாதான் இறிக்கும். பதக்கத்திற்கே மரியாதை இல்லாமல் போய்விடும். இப்பவே சொல்லிட்டேன் யாரும் எனக்கு இந்த ஜுஜுபி பதக்கம் எல்லாம் தந்து ஊக்குவிப்பு எனும் பேரில் கேவலப்படுத்த வேண்டாம். - மொஹமட்  
:பதக்கம் வழங்குபவரின் தகுதி கணிக்கப்படக்கூடாது என்பதே எனது நிலைப்பாடு. இது குறித்துக் கொள்கை எதுவும் வகுக்கத் தேவையில்லை. அதே நேரத்தில் யாரும் பதக்கம் வழங்கலாம் என்றபடியால் அதனை **முறைகேடாகப் பயன்படுத்தாமல்** பார்த்துக் கொள்ள வேண்டும். இரண்டு தடவைகள் கேலிக்காகவும், நக்கலுக்காகவும் பதக்கங்கள் வழங்கப்பட்டுள்ளன. இது விக்கிப்பீடியாவின் வளர்ச்சியைப் பாதிக்கும் செயல்களாக நான் கருதுகிறேன். அப்படி வழங்கப்படுமிடத்தில் அதனை நிராகரிக்கும் உரிமை அந்தப் பயனருக்கு உண்டு.--Kanags <sup>\உரையாடுக</sup> 00:48, 8 ஏப்ரல் 2011 (UTC)
# விக்கிப்பீடியா:ஆலமரத்தடி/தொகுப்பு51

## 30,000 கட்டுரைகள்!!

#### புன்னியாமீனின் மனந்திறந்த விளக்கம்
# அஸ்கர் ஹொசைன்

**அஸ்கர் ஹொசைன்** (*Azhar Hossain*), பிறப்பு: மார்ச்சு 15 1964, வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஏழு இல் கலந்து கொண்டுள்ளார். இவர் 1988 – 1990 ஆண்டுகளில் வங்காளதேச அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# அத்தார் அலி கான்

**அத்தார் அலி கான்** (*Athar Ali Khan*), பிறப்பு: பிப்ரவரி 10 1962, வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் 19 இல் கலந்து கொண்டுள்ளார். இவர் 1988 – 1997 ஆண்டுகளில் வங்காளதேச அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# அனீசுர் ரஹ்மான்

**அனீசுர் ரஹ்மான்** (*Anisur Rahman*), பிறப்பு: மார்ச்சு 1 1971, வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டு இல் கலந்து கொண்டுள்ளார். இவர் 1995 – 1998 ஆண்டுகளில் வங்காளதேச அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# அனீசுல் ஹக்கீம்

** அனீசுல் ஹக்கீம்** (*Anisul Hakim *), பிறப்பு: செப்டம்பர் 24 1975, வங்காளதேசத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 22, ஏ-தர போட்டிகள் 13 ஆகியவற்றில் கலந்து கொண்டுள்ளார்.
# டைக்ளோஃபீனாக்

**டைக்ளோஃபினாக்** *(diclofenac)* என்பது அழற்சிக்கு எதிரான இயக்க ஊக்கிகள் இல்லாத மருந்துகளுள் ஒன்றாகும்.  
இதன் வேதிப்பெயர் 2-(2,6-டைகுளோரோ அனிலினோ) ஃபினைல் அசிட்டிக் அமிலம் என்பதாகும்.
# டைக்ளோஃபீனாக்

## செயல்படும் விதம்

இது நமது உடலில் காய்ச்சல், வலி, அழற்சி வினை ஆகியவற்றை உண்டாக்கும் பொருட்களுள் ஒன்றான புராஸ்டாகிளான்டினை உற்பத்தி செய்ய உதவும் நொதியான வளைய ஆக்சிசனேஸ் ஐத் தடுக்கிறது. எனவே தான் இது காய்ச்சல், பல விதமான வலி மற்றும் அழற்சி நோய்களில் பயன்படுத்தப்படுகிறது. அத்துடன் மாதவிலக்கின் போது ஏற்படும் வலியிலும் இது பயன்படுத்தப்படுகிறது.
# டைக்ளோஃபீனாக்

## பக்க விளைவுகள்

### இரைப்பைப் புண்

மனித இரைப்பையை அமிலத்தாக்குதலில் இருந்து பாதுகாக்கும் கோழைப்படலத்திற்கு புரோஸ்டாகிளான்டின் மிகவும் அவசியம். டைக்ளோஃபினாக் புரோஸ்டாகிளான்டினைக் குறைக்கிறது என்பது மேலே சொல்லப்பட்டது. எனவே வலிநீக்கி மருந்துகளை எடுத்துக் கொண்டால் கோழைப்படலம் பாதிக்கப்பட்டு ஹைட்ரோ குளோரிக் அமிலம் இரைப்பையைத் தாக்கி இரைப்பைப் புண் உண்டாகும்.
# டைக்ளோஃபீனாக்

## பக்க விளைவுகள்

### சிறுநீரகச் செயலிழப்பு

சில மனிதர்களில் டைக்ளோஃபினாக் உடனடிச் சிறுநீரகச் செயலிழப்பை உண்டாக்க வல்லது.
# டைக்ளோஃபீனாக்

## சூழலியல் பேரழிவு

2008 ஆம் ஆண்டுக் கணக்கெடுப்பின் படி, இந்தியத் துணைக்கண்டக் பிணந்தின்னிக் கழுகுகள் எண்ணிக்கையில் 99.9% அழிந்திருந்தது தெரிய வந்தது. இதற்குக் காரணம் டைக்ளோஃபினாக் ஏற்படுத்திய சிறுநீரகச் செயலிழப்பே என்று கண்டறியப்பட்டது. கால்நடைகளில் அளவில்லாமல் டைக்ளோஃபீனாக் பயன்படுத்தியதே இதற்குக் காரணம் ஆகும்.  
இலட்சக்கணக்கிலான கழுகுகள் மடிந்ததால் குளம்புடைய கால்நடைப் பிணங்களைத் தின்னும் துப்புரவாளர்கள் சூழல் மண்டலத்தில் இல்லாத நிலை ஏற்பட்டது. காட்டு நாய்களும் காட்டு எலிகளும் கால்நடைப் பிணங்களைத் தின்ன ஆரம்பித்தன. இவற்றின் செரிமான மண்டலத்தால் கழுகைப் போல கால்நடைப் பிணத்தில் உள்ள தொற்றுநோய்க் கிருமிகளைக் கொல்ல முடியவில்லை. காட்டு நாய்களிடமிருந்து தெரு நாய்களுக்கும் இக் கிருமிகள் குறிப்பாக வெறிநாய்க்கடி நோய்க்கிருமி பரவியது.
காட்டுநாய்கள் பெருகியதால் அவற்றை உண்டு வாழும் சிறுத்தை இனமும் பெருகியது. அவை ஊருக்குள் வருவதும் அதிகரித்தது. சில நேரங்களில் சிறுத்தைகள் மனிதக் குழந்தைகளைத் தாக்கிய நிகழ்வுகளும் ஏற்பட்டது.  
சரத்துஸ்திர சமூகத்தினர் கழுகுகள் அழிவால் பெரிதும் பாதிக்கப்பட்டனர். மனிதப் பிணங்களை அமைதியின் கோபுரம் என்ற உயர்ந்த கோபுரங்களில் இட்டு கழுகுகளுக்கு இரையாக அளிக்கும் பழக்கமுடைய அவர்கள் மாற்று வழிமுறையைக் கடைப்பிடிக்கும் நிலைக்குத் தள்ளப்பட்டனர்.
# முஸ்லிம் சுடர் (சிற்றிதழ்)

**முஸ்லிம் சுடர்** இந்தியா, தமிழ்நாடு, சென்னையிலிருந்து 1975ம் ஆண்டில் வெளிவந்த ஓர் இசுலாமிய மாத இதழாகும்.
# முஸ்லிம் சுடர் (சிற்றிதழ்)

## ஆசிரியர்

- எம். ஏ. அக்பர்.
இவர் சுதந்திரக் கதிர், இளம்பிறை. உரிமைக்குரல் போன்ற இதழ்களில் இணையாசிரியராகப் பணியாற்றி 1988ல் காலமானார்.
# முஸ்லிம் சுடர் (சிற்றிதழ்)

## உள்ளடக்கம்

இவ்விதழில் இஸ்லாமிய ஆக்கங்களும், செய்திகளும், இலக்கிய ஆக்கங்களும் இடம்பெற்றிருந்தன. இஸ்லாமிய உலக செய்திகளுக்கும், விழிப்புணர்வூட்டும் ஆக்கங்களுக்கும் முக்கியத்துவம் கொடுக்கப்பட்டிருந்தன.
# முஸ்லிம் செய்தி (இதழ்)

**முஸ்லிம் செய்தி** இலங்கை கொழும்பிலிருந்து 1984ம் ஆண்டில் வெளிவந்த ஓர் இசுலாமிய மாத இதழாகும். இது தமிழ், ஆங்கில இரு மொழி இதழ்.
# முஸ்லிம் செய்தி (இதழ்)

## ஆசிரியர்

- மொஹிதீன்
# முஸ்லிம் செய்தி (இதழ்)

## உள்ளடக்கம்

இலங்கை முஸ்லிம்கள் பற்றிய செய்திகளையும், செய்தி ஆய்வுகளையும், இசுலாமிய ஆக்கங்களையும் இது கொண்டிருந்தது.
# முஸ்லிம் செய்தி (இதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# முஸ்லிம் முரசு (சிற்றிதழ்)

**முஸ்லிம் முரசு** இந்தியா, தமிழ்நாடு, சென்னையிலிருந்து அரைநூற்றாண்டுக்கும் மேற்பட்ட காலமாக வெளிவந்து கொண்டிருக்கும் மாதாந்த இசுலாமிய சிற்றிதழாகும். இதன் முதல் இதழ் 1948ம் ஆண்டில் வெளிவந்தது.  
ஆசிரியர்:
- இவ்விதழின் முதலாசிரியர் வ. மி. சம்சுதீன்.
இதன் ஆசிரியர்கள் காலத்துக்குக் காலம் மாறியுள்ளனர்.
# முஸ்லிம் முரசு (சிற்றிதழ்)

## பணிக்கூற்று

- அன்பும் இன்பமும் அறிவும் ஆற்றலும் பண்பும் புகழும் பொலிந்து விளங்க முரசு முழங்கவே  
ஆரம்ப இதழ்களில் மேற்படி பணிக்கூற்று முதன்மைப்படுத்தப்பட்டிருந்தது.
# முஸ்லிம் முரசு (சிற்றிதழ்)

## உள்ளடக்கம்

சிறுகதைகள், நெடுங்கதைகள், இசுலாமிய ஆக்கங்கள், கவிதைகள் போன்ற பல்சுவை அம்சங்கள் இடம்பெற்றிருந்தன. இந்தியாவில் இசுலாமிய இதழ்களில் குறிப்பிடத்தக்கதோர் இதழாக இது திகழ்ந்தது. இவ்விதழ் இந்தியாவில் மாத்திரமல்லாமல் இலங்கை, சிங்கப்பூர், மலேசியா போன்ற நாடுகளிலும் பிரபல்யம் பெற்றிருந்தமை அவதானிக்கத்தக்கதொன்றாகும்.
# தியான் தான் புத்தர்

**தியான் தான் புத்தர்** (*Tian Tan Buddha*) அல்லது **பெரிய புத்தர்** (*Big Buddha*) என்பது ஹொங்கொங், லந்தாவு தீவில், நொங் பிங் எனும் உயர்நிலப் பகுதியில், ஒரு மலைக்குன்றின் மீது அமைக்கப்பட்டுள்ள, ஒரு பிரமாண்டமான வெண்கலப் புத்தர் சிலையாகும். இருப்பினும் இந்த புத்தர் சிலை லந்தாவு தீவில் இருப்பதனால் **லந்தாவு புத்தர்** என்றே உள்ளூர்வாசிகளால் அழைக்கப்படுகிறது. இந்த புத்தர் சிலை 34 மீட்டர் (112 அடி) உயரமானதாகும். இதன் நிறை 250 மெற்றிக்குத் தொன் ஆகும். அத்துடன் 2007ம் ஆண்டு வரை, திறந்த வெளியில் கட்டப்பட்ட, உலகில் அதியுயரமான வெண்கலப் புத்தர் சிலையாக இதுவே இருந்தது. இந்தப் புத்தர் சிலை போ லின் மடாலயத்தின் முன்பாகக் கட்டப்பட்டுள்ளது. இப்புத்தர் சிலையும் போ லின் மடாலய வளாகமும், மலைத்தொடர்கள் சூழ, அடர்ந்த கானகத்தின் நடுவே இயற்கை எழில் கொஞ்சும் இடத்தில் உள்ளன. இந்த இடமே ஹொங்கொங் பௌத்தத்தின் மையமாக விளங்குகிறது. அத்துடன் வரும் சுற்றுலாப் பயணிகளின் விருப்பத் தெரிவுகளில் இந்த இடமும் ஒன்றாக இருக்கிறது. அதற்கான சிறப்பு வசதிகளையும் ஹொங்கொங் அரசாங்கம் செய்துள்ளது.
# தியான் தான் புத்தர்

## வரலாறு

வெண்கலச் சிலை]]  
இந்த புத்தர் சிலையின் கட்டுமாணப் பணிகள் 1990ம் ஆண்டு ஆரம்பம் ஆகின. 1993 டிசம்பர், 29ம் திகதி இதன் கட்டுமாணப் பணிகள் நிறைவுற்றது. இந்த புத்தரின் சிலை ஒரே முழுச்சிலையாக அல்லாமல், 202 துண்டுகளாக செய்யப்பட்டு, பின்னர் தற்போது சிலை வைக்கப்பட்டிருக்கும் இடத்தில் கொண்டுவந்து பொருத்தப்பட்டது. அத்துடன் இந்த சிலையை தாங்கும் திறனுக்கு ஏற்ப உறுதியான இரும்பு வலையங்கள் அமைக்கப்பட்டே சிலையை வைக்கப்பட்டது. சிலை பொருத்தப்பட்டதன் பின்னர் உலகெங்கும் உள்ள பௌத்தப் பிக்குகள் அழைக்கப்பட்டு திறப்பு விழா நடாத்தப்பட்டது. திறப்பு விழாவின் போது சிறப்பு விருந்தினர்களாக சீனா, ஹொங்கொங், தாய்வான், இந்தியா, சப்பான், கொரியா, தாய்லாந்து, மலேசியா, சிங்கப்பூர், இலங்கை மற்றும் அமெரிக்கா பொன்ற நாடுகளில் இருந்தும் பிரமுகர்கள் வருகை தந்திருந்தனர். 1999 ஒற்றோபர், 18ம் திகதி ஹொங்கொங் தபால் நிலையம் "தியான் தான் புத்தரின்" உருவ அஞ்சற்றலையை வெளியிட்டது. ஹொங்கொங் எம்டிஆர் தொடருந்துக் கூட்டுத்தாபனம் பயண அட்டைகளில் "தியான் தான் புத்தர்" உருவப் படம் வெளியிட்டது.  
அதன் பின்னர் நொங் பிங் கிராமம் எனும் பெயரில் ஒரு கவர்ச்சிக் கிராமம், நொங் பிங் தொங்கூர்தி சேவை போன்றவை, ஹொங்கொங் அரசாங்கத்தால் 2005ம் ஆண்டு கட்டப்பட்டது. இதற்கு ஹொங்கொங் அரசாங்கம் 750 பில்லியன் ஹொங்கொங் டொலர் செலவிட்டது என்பதும் குறிப்பிடத்தக்கது. மேலும் போ லின் மடாலயக் கட்டத்தையும் பெருபித்து கட்டும் திட்டம் ஒன்றும் நடைபெற்றவண்ணம் உள்ளது.
# தியான் தான் புத்தர்

## பிற தகவல்கள்

இந்த புத்தரின் சிலையின் பெயர் "தியான் தான் புத்தர்" என வழங்கப்பட்டத்தற்கான காரணம் சீனாவில், பீஜிங் நகரில், மிங், குயிங் அரச மரபினரால் "தியான் தான்" எனும் பெயரில் கட்டப்பட்ட மூன்று அடுக்கு பலிபீடத்தின் மாதிரி வடிமாக, இந்த புத்தரின் சிலை வைக்கப்பட்டிருக்கும் குன்றின் மேல் மூன்று அடுக்கு பீடம் கட்டப்பட்டமையாகும். சீனாவில் உள்ள ஐந்து பிரமாண்டமான பௌத்தக் கோயில் கட்டடங்களில் "தியான் தான்" கோயில் கட்டமும் ஒன்றாகும். பெய்ஜிங் தியான் தான் பலிபீடத்தின் மாதிரி வடிவில், மூன்று மாடி வட்டவடிவான வலையங்கள் போன்ற அமைப்பின் மேல், வெண்கலத்திலான தாமரை பூவின் மேல் புத்தர் அமர்ந்திருப்பது போன்றே இச்சிலை கட்டப்பட்டுள்ளது. குன்றின் மீது முதலாவது வலைய மாடியில் ஆறு தேவர்களின் சிலைகள் புத்தருக்கு பணிவிடை செய்வதைப் போன்ற வடிவமைப்பில், புத்தரை நோக்கி விளக்கு, ஊதுவத்தி, பழம் போன்ற வெவ்வேறு பொருற்களை ஏந்தியவண்னம் கட்டப்பட்டுள்ளன. இந்த சிலைகளும் வெண்கலச் சிலைகளே ஆகும். புத்தரின் சிலையைச் சுற்றி, மூன்று வலையங்களாக அமைக்கப்பட்டிருக்கும் கட்டடத்தின் வெளிப்புறச் சுற்றில் ஏறிப் பார்வையிடலாம்.  
நிலமட்டத்தில் இருந்து இந்த புத்தர் சிலையடிக்கு 268 படிகள் உள்ளன. இருப்பினும் அங்கவீனர்கள் மற்றும் வயோதிபர் போன்றோர் செல்வதற்கான வசதியும் உள்ளது. புத்தரின் மார்பில் பிள்ளையார் குறி இடப்பட்டுள்ளது. அத்துடன் இந்த புத்தரின் முகம் வடக்கு நோக்கியதாக இருக்கின்றது. குறிப்பாக ஏனைய புத்தர் சிலைகள் தெற்கு நோக்கியே கட்டப்படுவதாகவும், இச்சிலை மட்டும் வடக்கு நோக்கியதாக இருப்பது ஒரு சிறப்பு என கூறப்படுகின்றது.  
இந்த புத்தரின் சிலை வைக்கப்பட்டுள்ள, மூன்று வலையங்கள் போன்ற அமைப்பின் வெளிப்பக்கச் சுற்றில் மக்கள் ஏறி பார்வையிடுவதற்காக அமைக்க்ப்பட்டிருந்தாலும். பீடத்தின் கீழ் பகுதி, அதாவது புத்தர் சிலை தாங்கி நிற்கும் அடித்தளம் மூன்று மாடிகளாக உள்ளன. அவைகளாவன: பிரபஞ்ச மண்டபம், பௌத்த சின்னங்கள் விற்கும் கடைகள், மற்றும் ஒன்றில் புத்தரின் புனித தாதுப்பொருள் போன்றவைகளும் உள்ளன. உள்ளே மங்கல நாதம் ஒலித்த வண்ணம் இருக்கும்.
# தியான் தான் புத்தர்

## போக்குவரத்து வசதி

இந்த புத்தர் சிலை இருக்கும் இடத்திற்கு செல்வோர் அநேகமானோர் சுற்றுலா பயணிகளாகவே உள்ளனர். இந்த இடத்திற்கு ஹொங்கொங் தீவில் இருந்து சொகுசு படகுச் சேவையில் லந்தாவு தீவு எனும் தீவில் முய் வூ எனும் இடத்தில் இறங்கி, அங்கிருந்து டயான் டான் புத்தர் சிலையடிக்கு செல்வதற்கான பேருந்து ஊடாக செல்ல முடியும். வாடகை மகிழுந்து சேவைகள் ஊடாகவும் செல்லலாம். லந்தாவு தீவு ஹொங்கொங்கில் உள்ள முதலாவது பெரிய தீவு ஆகும். அங்கிருந்து செல்லும் பேருந்து காடுகள் ஊடாக நீண்ட நேரப் பயனத்தின் ஊடாகவே செல்லும். இருப்பினும் ஹொங்கொங் அரசாங்கத்தால் 2005ம் ஆண்டு கட்டப்பட்ட நொங் பிங் தொங்கூர்தி சேவை தொடங்கியதில் இருந்து பெரும்பாலானோர் லந்தாவு தீவில் ஒரு நகரமான, டுங் சுங் எனும் இடத்திற்கு எம்டிஆர் தொடருந்து அல்லது பேருந்து ஊடாகச் சென்று, அங்கிருந்து தொங்கூர்தி ஊடாக செல்லவே விரும்புகின்றனர். இந்த தொங்கூர்தி போக்குவரத்து சேவை 5.7 கிலோ மீட்டர் தூரம் கொண்டது. அடர்ந்த காணகத்தின் மலைத்தொடர்கள் ஊடாக இச்சேவை அமைக்கப்பட்டுள்ளது. வானில் தொங்கிய வண்ணம், லந்தாவு தீவின் முழுமையான இயற்கை அழகையும் இரசித்த வண்ணம், மலைத்தொடர்கள் ஊடாக செய்யும் இப்பயண அனுபவம் உல்லாசப் பயணிகளையும், சுற்றுலாப் பயணிகளையும் வெகுவாகக் கவரும் ஒன்றாகும்.
# முஸ்லிம் லீக் (1937 சிற்றிதழ்)

**முஸ்லிம் லீக்** இந்தியா, தமிழ்நாடு, சென்னையிலிருந்து 1937ம் ஆண்டில் வெளிவந்த ஓர் இசுலாமிய மாத இதழாகும். இதன் முகப்பட்டையில் 786 என்ற இலக்கம் பொறிக்கப்பட்டிருந்தது. பொதுவாக இசுலாமியர்கள் 786 எனும் இலக்கத்தை ஒரு அடையாளமாக கொண்டிருப்பர். அநேகமாக 20ம் நூற்றாண்டுகளின் இறுதிக்காலங்கள் வரை இலங்கை, இந்தியா முஸ்லிம்களிடம் இவ்வழக்கம் காணப்பட்டது.
# முஸ்லிம் லீக் (1937 சிற்றிதழ்)

## ஆசிரியர்

- கா. ப. முகம்மது இஸ்மாயில்
# முஸ்லிம் லீக் (1937 சிற்றிதழ்)

## பணிக்கூற்று

- தேசிய பத்திரிகை